# 2001. szeptember 11-i terrortámadás

### A Wikipédiából, a szabad lexikonból.

A lángoló Világkereskedelmi Központ

A több ezer áldozatot követelő 2001. szeptember 11-i terrortámadás (gyakori rövidítése: 9/11, ami a szeptember 11-i dátum amerikai írásmódja, egyben az Egyesült Államok egész területén használt segélyhívó telefonszám is) a 21. század egyik legmeghatározóbb eseménye, közvetlen kiváltó oka az afganisztáni és iraki háborúnak, melyeket az Egyesült Államok a merényletet követően a terrorizmus elleni küzdelemre hivatkozva indított meg.

## [szerkesztés] A támadás

2001. szeptember 11-én reggel egy összehangolt akció keretében több terrorista összesen négy utasszállító repülőgépet kerített hatalmába az Amerikai Egyesült Államokban. A négy gép amerikai légitársaságok tulajdonában volt, illetve a nyugati partra készült.

- Az American Airlines 11-es járata New York-i idő szerint 8:46-kor a Világkereskedelmi Központ (World Trade Center) északi tornyába csapódott,
- a United Airlines 175-ös járata 9:03-kor csapódott a WTC déli tornyába, ezt a televízió társaságok már élőben közvetítették,
- az American Airlines 77-es járata Washingtonban az USA hadügyminisztériuma, a Pentagon épületébe csapódott;
- a United Airlines 93-as járata, amelyet feltételezések szerint a Fehér Háznak akartak vezetni a terroristák, Pennsylvania államban egy Shanksville melletti mezőn lezuhant.

A repülőgépek utasai közül senki sem élte túl a gépeltérítéseket. A terrortámadás során elpusztult New York egyik jelképe, a World Trade Center. Ikertornyai a becsapódó repülőgépektől kigyulladtak, majd alig egy óra múlva egymás után összeomlottak.

### [szerkesztés] A támadás motivációja

Habár mind a mai napig egyetlen terrorszervezet sem vállalta a teljes felelősséget a támadásokért, az ügyben indult nyomozás az Al-Kaida hitvallásának és célkitűzéseinek feleltette meg az eseményt, egy 1998-as fatwa (kiáltvány) alapján. A kiáltványt a terrorszervezet vezetői, Osama bin Laden, Ayman al-Zawahiri, Abu-Yasir Rifa'i Ahmad Taha, Shaykh Mir Hamzah, és Fazlur Rahman állították össze, és kiáltottak ki, az Egyesült Államok arabok ellen elkövetett bűneit részletezve benne. Ez alapján a támadás büntetés volt, kiváltó okai pedig a következő „bűnök” voltak:

- Izrael amerikai támogatása
- Az Arab félsziget amerikai megszállása (hadibázisok létesítése)
- Amerikai aggresszió Irak népe ellen

Továbbá a fatwa szerint az Egyesült Államok

- Kirabolja az Arab félsziget nyersanyagforrásait
- Az itt található államok törvénykezését diktálja
- Alávaló rezsimeket támogat a Közel Keleten, a lakosságuk ellen fordítva azokat.
- Hadi támaszpontjai és egyéb installációi vannak az Arab félszigeten, ezzel megsértve a muszlim szentföldet, elsősorban azért, hogy megfélemlítse a környező muszlim államokat.
- Viszályt szít a muszlim államok között, hogy gyengítse őket, mint politikai erőt.
- Támogatja Izraelt és megpróbálja elterelni a nemzetközi figyelmet Palesztínáról, a megszállásának folytatása érdekében.

## [szerkesztés] Becsapódás utáni események

Tűzoltó munka közben

New York válságkezelői központja a WTC-vel együtt megsemmisült, azonban a szükséges intézkedések pillanatok alatt megszülettek. Fegyelmezett mentőcsapatok tartózkodtak a helyszínen, és igyekeztek minden tőlük telhetőt megtenni.

Greenwich Village-ben az első becsapódás után emberek özönlöttek az utcákra, láthatták, amint helyi idő szerint 9:50-kor összeomlik a déli torony, majd nem sokkal később 10:29-kor az északi torony is. A hírközlő szervek késedelem nélkül közzétettek mindent. Senki nem tudta pontosan megbecsülni a halálesetek számát. A koromfekete hamuval borított emberek botorkáltak az utcákon, a környék lakói megpróbáltak rajtuk segíteni. A környék sebesültjeit azonnal elszállították, a környező kórházak gyorsan megteltek. Rögvest megalakultak a válságkezelő központok több száz önkéntessel karöltve. A metropolisban szükségállapotot rendeltek el, lezárták a hidakat és a környéket, a földalatti és vasúti forgalmat felfüggesztették. A lezárt területre csak mentőcsapatok, rendőrök, tűzoltok és a válságstábok léphettek be. Este 18.00 óra körül lassan kezdett elapadni az érkező sebesültek száma. Sötétedésre részlegesen helyreállították a metróközlekedést, a hidakon és az alagutakon megindulhatott a kifelé irányuló közlekedés. A felgyülemlett tömeg 20.30 környékén oszladozni kezdett, az utcák lecsendesedtek. George W. Bush elnök nemzethez intézett beszédében a megtorlás csak jelzésértékűen szerepelt. Az elnöki beszéd után az emberek ismét elárasztották az utcákat.

### [szerkesztés] Válságművelet

katonai készenlét

Éjfél körül félkatonai jellegű válságművelet vette kezdetét. A parancsnoki posztot a helyi tűzoltóállomáson rendezték be, Rudolph Giuliani polgámester főhadiszállása is itt működött. Az üdvhadsereg mozgó konyhákat állított fel. Északon a St. Vincent Kórház a legfőbb beteg és sérült fogadó állomásként működött. Szükségmegoldásként ideiglenes hullaházat hoztak létre a folyó túloldalán, New Jerseyben. Az első becslések még 10 ezer halottat emlegettek.

Az összesítések alapján legalább 2986 ember lelte halálát a támadásban, köztük a négy repülő összesen 265 utasa, 343 tűzoltó, 23 rendőr és 37 kikötői vámtiszt, akik a mentésben segédkeztek és legalább 2318 ember a toronyházakban, illetve környezetükben, valamint az alattuk található metróállomásokon.

Összesen huszonöt épület rongálódott meg a támadásban, ebből a World Trade Center 7 épületből álló együttesén kívül a Deutsche Bank épülete sem volt helyrehozható, le kellett bontani. Ezeken kívül még négy metróállomás is súlyosan megrongálódott, illetve részlegesen beomlott.

## [szerkesztés] A támadás hatásai

In Memoriam

A terrortámadás elkövetési módja és az általa okozott károk példátlanok. Az Egyesült Államok kontinentális területén 1812 óta külállammal nem folyt háború. A célpontok kiválasztása arra utal, hogy a merényletek az Amerikai Egyesült Államok államiságát és az amerikai dominanciájú világgazdasági rendet is támadták. A nemzetközi repülőgépforgalom a merényletet követő hónapokban látványosan visszaesett.

2001. szeptember 11. hatására a világpolitika átrendeződött. Világszerte jelennek meg figyelmeztető írások arról, hogy a terrortámadás és a válaszcsapások - az Egyesült Államok által előbb Afganisztán, majd Irak ellen viselt háború - szembefordítják egymással a nyugati és az arab kultúrájú világot, illetve hogy a terrorizmus elleni védekezés túlkapásai a jelenlegi nyugati civilizáció alapját jelentő individuális szabadságjogokat áshatják alá.

## [szerkesztés] Külső hivatkozások

A Wikimedia Commons tartalmaz 2001. szeptember 11-i terrortámadás témájú médiaállományokat.

- A 2001. szeptember 11. terrortámadásról készült jelentés
- Angol nyelvű honlap szeptember 11-ről
- A Wolrd Trade Center tragédiája percről percre - Fotógaléria a New York elleni támadásról (angol nyelvű)
- 9-11Commission.gov - 'National Commission on Terrorist Attacks Upon the United States' (Official Website – archived)
- BBC News - 'America's Day of Terror'
- Memory.loc.gov - 'September 11, 2001, Documentary Project', The Library of Congress
- NY1.com - 'World Trade Center Special Section', New York One News Television (June 7, 2005)
- TheMemoryHole.org - NY fire department audio tapes from September 11 2001.
- Washington Post - 'Terrorists Unleash Assault on US'
- The Truth 9/11 - Mi az igazság?

### [szerkesztés] Videók

- Animáció a Pentagon elleni támadásról
- AirDisaster.com - video of the World Trade Center crashes
- 9/11 Timeline - Chronology of events according to 9/11 Commission Report presented in 4-way split screen.
- CNN.com - First plane hits World Trade Center
- CNN.com - Second plane hits World Trade Center
- CNN.com - Exclusive video of plane crashing into WTC
- CNN.com - Video shows second WTC attack
- New York 1 channel coverage
- Various TV news coverage on Putfile.com
- CTData.com - 'Naudet Documentary "9|11" to be Released on DVD and VHS on September 10' (documentary of Naudet brothers following firefighters during the event)
- IntelligenceSummit.org (wmv file) - 'Inside 9/11', National Geographic
- 9/11 Tribute Video

### [szerkesztés] Fényképek

- 911DigitalArchive.org - 'The September 11 Digital Archive: Saving the Histories of September 11th, 2001' (in partnership with the Library of Congress)
- Cruzate.com - Original footage of the WTC attacks] - 'World Trade Center - 11th September 2001' (videos, pictures and blog from a NYC neighbor)
- InteractivePublishing.net - 'Screenshot Archive of Online News Sites September 11'
- Internet-esq.com - World Trade Center Photos by Robert Swanson of the World Trade Center tragedy of 9/11/01
- Time.com - 'Shattered: a remarkable collection photographs', James Nachtwey
- For never forget the 11 September

A lap eredeti címe "http://hu.wikipedia.org../../../2/0/0/2001._szeptember_11-i_terrort%C3%A1mad%C3%A1s.html"

Kategóriák: New York | 2001 | Az USA történelmének eseményei | Tömeggyilkosságok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Български
- বাংলা
- Bosanski
- Català
- Česky
- Cymraeg
- Dansk
- Deutsch
- Ελληνικά
- Esperanto
- Español
- Eesti
- Euskara
- Suomi
- Français
- Gaeilge
- Galego
- עברית
- Hrvatski
- Bahasa Indonesia
- Ido
- Italiano
- 日本語
- 한국어
- Latina
- Lëtzebuergesch
- Limburgs
- Lietuvių
- മലയാളം
- Bahasa Melayu
- Nederlands
- Norsk (bokmål)
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Svenska
- ไทย
- Türkçe
- Українська
- O'zbek
- Tiếng Việt
- ייִדיש
- 中文